**Харолд 210928**

**Құдайдан "Неге" деп сұрауға болады ма**

**екіншісі**

***"Ол өлімді біржола жоқ қылады. Жаратушы Тәңір Ие барлық бет-жүздердің көз жастарын сүртіп жұбатып, өз халқының көрген масқарасын бүкіл жер бетінен алып тастайды. Жаратқан Иенің Өзі осыны нық айтқан." (Ишая 25:8)***

 Менің ойымша, біздің Көктегі Әкеміз кішкентай балалардың көз жастарына сезімтал. Кіші қызымызға алты жас шамасында үй жануары ретінде алақоржын (хомяк) алып берген кезді ешқашан ұмытпаймын. Егер сіз бұл кішкентай жануарлардың тұқымымен таныс болмасаңыз, алақоржын (хомяк) - әдетте торда ұсталатын кішкентай жануар. Бірақ бір күні, неге екенін білмеймін, алақоржын қашып кетті. Нэнси, біздің кенже баламыз, бұл Дэнни есімді кішкентай үй жануарын қатты жақсы көрді. Бір апта бойы іздесек те, ол жануар табылмады. Шынымды айтсам, мен, ол қайтыс болды деп ойладым. Біз оның төсегінің жанында тізе бүгіп отырдық, ол: «Құдайым, маған Дэнниді қайтаршы!» - деп мінажат етті. Сол кезде, оның тірі екеніне, оның қайтып келетініне мен дым сенген жоқпын, бірақ мен оған бұл туралы мінажат етпе деп айтқым келмеді.

 Біз мінажат етуді тіпті аяқтаған жоқ едік, кенеттен төсектің астынан жорғалаған алақоржын Дэни шыға келді! Нэнси: «Дэнни!» деп айқайлап жіберді. Баланың сенімі қандай керемет! Бұл мінажатқа деген керемет жауап болды, біз сол күнді ешқашан ұмытпаймыз.

 Мойындайықшы! Балаға кейбір нәрсені түсіндіру қиын. Ойыншық машинасы сынып қалған кішкентай бір баланың оқиғасы есіме түсіп тұр. Ол көзіне жас алып, ойыншықты әкесіне апарып: «Әкешім, менің ойыншығым неге жұмыс істемейді?» деп сұрады. Бірнеше минуттан кейін мамандығы бойынша электр инженер болған әкесі ақаулықты анықтады - кішкентай машинада соленоид істен шыққан екен. Бірақ жас бала соленоидтың не екенін білмеді, сондықтан әкесі баланы құшағына алып: «Мен сені жақсы көремін! Мен саған бұл көлікті жөндеп беремін!» деді. Бала көз жасын сүртіп, басқа ойыншығымен ойнай бастады.

 Аян кітабында екі рет Құдайдың Өзі көкте біздің көз жасымызды сүртеді деп айтылған! Біз аспан табалдырығын аттағанда, бізде тек бір ғана «Неге?» деген сұрақ қалады - "Құдай, Неге сен мені соншалықты қатты жақсы көрдің?" «Біз сүюге тұрарлық болмасақ та, Сен бізді соншалықты қатты сүйгендіктен, жерге келіп, айқышта қайтыс болып және бізге аспанға қайту жолын көрсеттің?» Иә, бұл біздің алдымызда кездесетін ең үлкен сұрақ.